Այժմ ընդդիմությունը առաջարկում է (իսկ քաղաքապետարանը խոստանում է մտածել) վերացնել մեր կյանքի էջերից այն մարդկանց, ովքեր Հայաստանում ստեղծել են բացառապես այն ամենը, ինչը այսօր ունի երկիրը: Ընդ որում ստեղծել ու կառուցել են այնպես, որ նույնիսկ թալանի ու ոչնչացման քառորդ դարից հետո դեռ ինչ-որ բան է մնացել: Մնացել է այդ նույն Գիտությունների ակադեմիան, որը դեռ հնարավոր է փրկել, հզոր գործարանների շենքերը, որոնք մեզ են նայում իրենց ջարդված պատուհաններով, մնացել է նաև կյանքի մխացող կայծը՝ ստեղծագործական միություններում, մնացել են դեռ մարդիկ, ովքեր պատրաստ են բռնել վերակառուցման ուղին: